CELEX: 62012CN0143
Language: sk
Date: 2012-03-23 00:00:00
Title: Vec C-143/12: Žaloba podaná 23. marca 2012 — Európska komisia/Francúzska republika

9.6.2012   
            
            
               SK
            
            
               Úradný vestník Európskej únie
            
            
               C 165/12
            
         Žaloba podaná 23. marca 2012 — Európska komisia/Francúzska republika
   (Vec C-143/12)
   2012/C 165/20
   Jazyk konania: francúzština
   
      Účastníci konania
   
   
      Žalobkyňa: Európska komisia (v zastúpení: G. Wilms a S. Petrova, splnomocnení zástupcovia)
   
      Žalovaná: Francúzska republika
   
      Návrhy žalobkyne
   
   
               —
            
            
               určiť, že Francúzska republika si tým, že nevydala povolenia v súlade s článkami 6 a 8, nepreskúmala, prípadne neaktualizovala existujúce povolenia a nezabezpečila, aby sa všetky existujúce zariadenia prevádzkovali v súlade s podmienkami v článkoch 3, 7, 9, 10 a 13, ako aj článkom 14 písm. a) a b), a článkom 15 ods. 2 smernice IPKZ, nesplnila povinnosť, ktorá jej vyplýva z článku 5 ods. 1 smernice Parlamentu a Rady 2008/1/ES z 15. januára 2008 o integrovanej prevencii a kontrole znečisťovania životného prostredia (smernica IPKZ) (1).
            
         
               —
            
            
               zaviazať Francúzsku republiku na náhradu trov konania.
            
         
      Žalobné dôvody a hlavné tvrdenia
   
   Podľa článku 5 ods. 1 smernice IPKZ členské štáty prijmú opatrenia potrebné na to, aby príslušné orgány dohliadali prostredníctvom vydávania povolení v súlade s článkami 6 a 8 alebo, vo vhodnej forme, prostredníctvom prehodnotenia, a ak je to potrebné, aktualizáciou podmienok, aby existujúce prevádzky boli prevádzkované v súlade s požiadavkami článkov 3, 7, 9, 10 a 13, článku 14 písm. a) a b) a článku 15 ods. 2 najneskôr do 30. októbra 2007, tým nie sú dotknuté iné osobitné predpisy Spoločenstva.
   Dňa 3. novembra 2009 Komisia zaslala výzvu, pretože sa domnievala, že žalovaná umožnila prevádzku veľkého počtu existujúcich zariadení (1 647 zariadení) bez povolení, ktoré by spĺňali požiadavky článku 5 ods. 1 smernice IPKZ. V čase odoslania výzvy ešte stále 784 zariadení nemalo povolenie podľa článku 5 ods. 1 smernice.
   Hoci sa situácia odvtedy zlepšila, v čase podania tejto žaloby boli vo Francúzskej republike stále štyri zariadenia, ktoré sa prevádzkovali bez povolenia podľa smernice.
   Z tohto dôvodu sa Komisia domnieva, že Francúzska republika neprestala porušovať článok 5 ods. 1 smernice IPKZ.
   
      (1)  Ú. v. EÚ L 24, s. 8.